open-index/open-wikipedia-markdown huggingface dataset:
Tatu Kokko

**Tatu Kokko** (oik. **Tatu-Pekka Kekäläinen**, s. 27. joulukuuta 1969 Kaavi) on suomalainen kirjailija.

Kokko valmistui kasvatustieteiden maisteriksi Turun yliopistosta 1995. Hän on työskennellyt opettajana ja kustantajana. Hänen kustantajansa on Icasos. Kokko on kirjoittanut Rob McCool -nuortenkirjasarjan käsikirjoitusta Livekirjailija-blogissaan.

Kokon nuortenkirja *Rob McCool ja Krimin jalokivi* oli vuoden 2016 Savonia-kirjallisuuspalkintoehdokas. Minna Canth -aiheinen *Kävelevien patsaiden kaupunki* oli vuoden 2019 Savonia-palkintoehdokas.

Kokko asuu Kuopiossa.

## Tuotanto
* Capricorn, 2009 (tekstikokoelma)
* Kosketus, 2010 (romaani)
* Pisaroiden jäljet lehdissä, 2010 (runoja)
* Juhani Aho: Rautatie. Klassikko, (toim.), 2011
** sisältää myös teoksen Rautatie nykysuomeksi Ahon alkutekstin pohjalta kirjailijan tulkitsemana
* Roskasakki ja kadonnut kulkunen (2012) (lastenkirjallisuutta)
* Heinäkuun päivä, 2013 (romaani)
* Roskasakki ja suuri kierrätysseikkailu, 2013 (lastenkirja)
* Roskasakki ihan pihalla, 2014 (lastenkirja)
* Roskasakki - Rusina karkuteillä, 2015 (lastenkirja)
* Roskasakki ja Papanamaan kartta, 2016 (lastenkirja)
* Kävelevien patsaiden kaupunki, 2019 (romaani)
;Rob McCool -sarja
* Rob McCool ja Krimin jalokivi, 2015
* Rob McCool ja Kirottu metsä, 2017
* Rob McCool ja Lapponian vangit, 2022

## Lähteet

## Aiheesta muualla
* Tatu Kokko kustantajan sivuilla
* Livekirjailija Tatu Kokko -blogi
Frank Wieneke

**Frank Wieneke** (s. 31. tammikuuta 1962 Hannover) on saksalainen entinen judoka. Hän voitti vuoden 1984 kesäolympialaisissa Los Angelesissa kultaa 78 kg -sarjassa. Kesäolympialaisissa 1988 Soulissa hän sai 78 kg -sarjan hopeaa. Hän voitti samassa painoluokassa Euroopan-mestaruuden 1986 sekä sai EM-pronssia 1988 ja 1989.

## Lähteet
Logan Marshall-Green

**Logan Marshall-Green** (s. 1. marraskuuta 1976 Charleston, Etelä-Carolina) on yhdysvaltalainen näyttelijä. Hänen tunnetuimmat näyttelijäntyönsä ovat televisiosarjoissa *[[Lain varjossa (televisiosarja)|Lain varjossa]]*, *[[O.C.]]* ja *[[24 (televisiosarja)|24]]* sekä elokuvissa *[[Prometheus (elokuva)|Prometheus]]* ja *[[Upgrade]]*. Hän on myös käsikirjoittanut ja ohjannut elokuvan *[[Adopt a Highway]]*, joka sai ensi-iltansa vuonna 2019.

## Filmografia

## Aiheesta muualla

*
Lentopallo kesäolympialaisissa 2012 – miesten turnaus

**Miesten lentopalloturnaukseen** Lontoon olympiakisoissa 2012 osallistui 12 joukkuetta. Joukkueet jaettiin kahteen alkulohkoon, alkulohkojen neljä parasta joukkuetta selviytyivät pudotuspeleihin.

Loppuottelussa kohtasivat Venäjä ja Brasilia. Brasilialla oli jo kolmannessa erässä kaksi ottelupalloa, mutta Venäjä onnistui ne selvittämään ja nousi lopulta olympiavoittoon saakka. Brasilia sai hopeaa ja pronssia otti Italia.

## Alkusarja
### Lohko A

### Lohko B

## Pudotuspelit

## Lähteet
* http://www.todor66.com/volleyball/Olympics/Men_2012.html
* http://www.fivb.org/en/olympics/london2012/matchinfoVB-M.asp
Ihmisen fysiologia ja anatomia

**Ihmisen fysiologia ja anatomia** on kirja joka on tarkoitettu erityisesti ammattikorkeakoulujen terveysalan opiskelijoille ja jonka tarkoituksena on kasvattaa hoitotyön tieteellistä pohjaa. Teos soveltuu lisäksi fysiologian ja anatomian oppikirjaksi esim. lääketieteen ja psykologian opiskelijoille.
Prinsessa Mary (Iso-Britannia)

**Prinsessa Mary** (25. huhtikuuta 1897, Sandringham – 28. maaliskuuta 1965) oli Britannian kuninkaan Yrjö V:n ja kuningatar Maryn ainoa tytär ja hänellä oli Princess Royal -arvonimi. Prinsessa Marysta tuli Harewoodin kreivitär, kun hän avioitui 28. helmikuuta 1922 Harewoodin 6. jaarlin, Henry Lascellesin kanssa. Häät järjestettiin Westminster Abbeyssa. Pari sai kaksi lasta, Georgen ja Geraldin. 

Prinsessa Mary oli Yrjö VI:n ja Edvard VIII:n sisar ja Elisabet II:n täti. Hän oli läsnä veljentyttärensä kruunajaisissa vuonna 1953.

Prinsessa Mary teki hyväntekeväisyyttä, kuten auttoi perustamaan joululahjarahaston ensimmäisessä maailmansodassa taisteleville. Sotilaille lähetettiin tupakkaa, makeisia, kirjoitusvälineitä ja prinsessan muotokuva "lahjana kansalta" jouluna 1914.  Mary huolehti sotilaista myös myöhemmin, sillä hän tunnisti tarpeen kuntouttaa haavoittuneita sotilaita ja tukea heidän perheitään. Vuonna 1956 hänestä tehtiin Britannian armeijan kunniakenraali kiitoksena työstään sotilaiden kanssa. 

Vuonna 1918 Mary pyysi isältään lupaa kouluttautua sairaanhoitajaksi. Marysta tuli ensimmäinen monarkin lapsi, joka osallistui sairaanhoitajakoulutukseen St Ormond's Streetillä. Harjoittelun aikana Mary pyysi tulla kohdelluksi täsmälleen samoin kuin muutkin harjoittelijat. Hän myös työskenteli St Ormond's Streetin sairaalassa kahtena päivänä viikossa vuosina 1918-1920.  Myös Maryn myöhempi julkinen elämänsä heijasteli hänen kokemustaan sairaalatyöstä. Vuonna 1941 hän osallistui terveyskampanjointiin rohkaisten ihmisiä verenluovutukseen. Mary muun muassa luovutti itse verta lehdistön edessä. 

## Lähteet

## Aiheesta muualla
Martin Kližan

**Martin Kližan** (s. 11. heinäkuuta 1989 Bratislava) on slovakialainen tennispelaaja. Parhaimmillaan hän on ollut kaksinpelissä ATP-listan sijalla 26 maaliskuussa 2013. Hän on voittanut urallaan kaksi ATP-turnausta kaksinpelissä ja kaksi nelinpelissä.

Kližan voitti vuonna 2006 Ranskan avointen poikien kaksinpelin. Ammattilaisena Kližan teki Grand Slam -debyyttinsä vuoden 2010 Yhdysvaltain avoimissa, missä hän hävisi ensimmäisellä kierroksella Juan Carlos Ferrerolle. Vuosi 2012 oli hänen läpimurtovuotensa, kun hän voitti uransa ensimmäisen ATP-turnauksen Pietarissa ja päätti kautensa ATP-listan top 50:ssä. Hänet valittiin vuoden päätteeksi myös kauden tulokkaaksi ATP-kiertueella. Kližan saavutti toisen kaksinpelin ATP-turnausvoittonsa Münchenissä huhti-toukokuun vaihteessa 2014. Grand Slam -turnauksissa hän on parhaimmillaan päässyt neljännelle kierrokselle Yhdysvaltain avoimissa 2012.

## Lähteet

## Aiheesta muualla
*Martin Kližan ATP:n sivuilla
*Martin Kližan ITF:n sivuilla
Natriummetoksidi

**Natriummetoksidi** eli **natriummetylaatti** tai **natriummetanolaatti** (CH3ONa) on yksi alkoksideista. Yhdistettä käytetään muun muassa synteettisessä orgaanisessa kemiassa.

## Ominaisuudet
Natriummetoksidi on kiinteää valkoista jauhetta. Yhdiste liukenee metanoliin, etanoliin ja dimetyylisulfoksidiin. Veden kanssa se reagoi voimakkaasti muodostaen metanolia ja natriumhydroksidia. Yhdiste on erittäin voimakas emäs ja kykenee syövyttämään useita metalleja.

## Valmistus ja käyttö
Tyypillisesti natriummetoksidia valmistetaan sulan natriummetallin ja metanolin välisellä reaktiolla. Voidaan käyttää myös natriumin ja elohopean amalgaamia, jota muodostuu sivutuotteena valmistettaessa klooria elektrolyyttisesti natriumkloridista. Näin saadaan natriummetoksidin metanoliliuos. Kuivaa natriummetoksidia voidaan valmistaa johtamalla metanolihöyryjä sulaan natriummetalliin.
: 2 Na + 2 CH3OH → 2 CH3ONa + H2

Natriummetoksidia käytetään kiinteänä tai metanoliliuoksina, jotka sisältävät yhdistettä tyypillisesti 21 tai 30 massaprosenttia. Orgaanisessa synteesissä natriummetoksidia käytetään emäksisenä katalyyttinä muun muassa kondensaatio- ja dehydrohalogenointireaktioissa. Natriummetoksidia käytetään katalyyttinä myös biodieselin valmistukseen käytettävissä vaihtoesteröintireaktioissa. Se on muihin transesteröintikatalyytteihin nähden nopeampi. Sen etuna verrattuna esimerkiksi natriumhydroksidiin on, että reaktiossa ei muodostu vettä, joka aiheuttaisi epätoivottuja saippuoitumisreaktioita.

## Lähteet
Thiago Pereira

**Thiago Machado Vilela Pereira** (s. 26. tammikuuta 1986, Volta Redonda, Brasilia) on brasilialainen uimari. Hän on entinen 200 metrin sekauinnin lyhyen radan maailmanennätyksen haltija.

Thiago oli hukkua kaksivuotiaana veteen. Tämän johdosta hänen äitinsä laittoi nuoren Thiagon uimakouluun.

Pereira saavutti Lontoon olympialaisissa 2012 hopeaa 400 metrin sekauinnissa tehden maansa ennätyksen. Kirkkaimman mitalin vei Yhdysvaltain Ryan Lochte. Barcelonan MM-kilpailuissa 2013 Pereira saavutti pronssia 200 ja 400 metrin sekauinneissa. Kazanin MM-kilpailuissa 2015 hän sai 200 metrin sekauinnissa hopeaa. Hän on voittanut 15 kultamitalia Pan-Amerikan kisoissa.

## Lähteet
Herschel Walker

**Herschel Junior Walker** (s. 3. maaliskuuta 1962 Wrightsville, Georgia) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Ammattilaisurallaan Walker edusti kuutta eri seuraa, ja hänet valittiin kahdesti NFL:n tähdistöotteluun Pro Bowliin.

Walker on vuoden 1982 Heisman Trophy -voittaja. Yliopistojalkapalloa hän pelasi Georgian yliopiston joukkueessa.

## Muuta
Walker on parhaimmillaan juossut 100 metriä 10,23 sekunnissa. Hän oli kilpailijana ''Diilin'' yhdysvaltalaisen version kahdeksannella tuotantokaudella, jonka voitti koomikko Joan Rivers.

Walker oli entisen presidentin Donald Trumpin tukemana republikaanina ehdolla Georgian osavaltiosta Yhdysvaltain senaattiin syksyn 2022 vaaleissa, mutta hävisi joulukuun uusintavaalissa demokraattisenaattori Raphael Warnockille. Walker on ilmoittanut olevansa ehdoton abortin vastustaja, joskin sittemmin myöntänyt mahdollisiksi poikkeuksiksi raiskauksesta johtuvan raskauden ja äidin terveyttä uhkaavan raskauden.

## Lähteet

## Aiheesta muualla
Nightmare

**Nightmare**(**s**) tarkoittaa seuraavia asioita:

* *[[Painajainen (maalaus)|Painajainen]]* (*The Nightmare*), Henry Fuselin maalaus
* Nightmare, Marvel Comicsin sarjakuvahahmo
* Nightmare, *Soul Calibur* -pelisarjan hahmo
*Nightmare,  Five Nights At Freddy's 4- pelin vihollinen
;Elokuvat
* *[[Painajaisuni (elokuva)|Painajaisuni]]* (*Nightmare*), yhdysvaltalainen elokuva vuodelta 1942
* *[[Kauhujen yö]]* (*Nightmare*), yhdysvaltalainen elokuva vuodelta 1956
* *[[Nightmare (vuoden 1964 elokuva)|Nightmare]]*, brittiläinen elokuva vuodelta 1964
* *[[Nightmares (vuoden 1980 elokuva)|Nightmares]]*, australialainen elokuva vuodelta 1980
* *[[Nightmare (vuoden 1981 elokuva)|Nightmare]]*, italialais-yhdysvaltalainen elokuva vuodelta 1981
* *[[Painajaiset]]* (*Nightmares*), yhdysvaltalainen elokuva vuodelta 1983
* *[[Äidin painajainen]]* (*Don’t Touch My Daughter*, myös nimellä *Nightmare*), yhdysvaltalainen elokuva vuodelta 1991
* *[[Nightmare (vuoden 2000 elokuva)|Nightmare]]* (가위), eteläkorealainen elokuva vuodelta 2000
* *[[Nightmare – painajainen merellä]]*, suomalainen elokuva vuodelta 2012 

;Musiikki
* Nightmare, japanilainen rockyhtye
* Nightmare, ranskalainen power metal -yhtye
* *[[Nightmare (albumi)|Nightmare]]*, Avenged Sevenfoldin albumi
* ”Nightmare”, Avenged Sevenfoldin kappale
* ”Nightmare”, Venomin kappale.
Alaleuanluu

**Alaleuanluu** (*mandibula*) on selkäjänteisten luu, johon alahampaat ovat kiinnittyneet. Rungon takaa suuntautuvat ylöspäin alaleukaluun haarat. Vasen ja oikea yläleuanluu sijaitsevat alaleuanluuta vasten niveltymättä siihen. Ihmisellä alaleuan kärjessä on leukakyhmy. Alaleuanluu niveltyy korvakäytävien lähellä ohimoluihin. Kyseiset leukanivelet liikkuvat suuta aukoessa.
Kanuunankuulapuu

**Kanuunankuulapuu** (*Couroupita guianensis*) on kuulapuiden (*Couroupita*) sukuun ja huppukukkakasvien heimoon kuuluva puulaji. Se kasvaa luontaisena Etelä-Amerikassa Amazonin alueella sekä mantereen trooppisissa pohjoisosissa. Puu on saanut nimensä suurista, kovakuorisista kanuunankuulaa muistuttavista hedelmistään.

## Kuvaus

Kanuunankuulapuu on noin 35-metriseksi kasvava usein suorarunkoinen puu. Latvus on leveähkö, ja yleensä aivan rungon yläosassa. Kukinnot kehittyvät suoraan rungosta, ja runko on usein pitkälti kukintovarsien peitossa. Puu on tavallisesti ainavihanta, mutta sen on todettu pudottavan lehtensä hieman ennen kukintaa eräillä kasvualueistaan.

Lehdet ovat ryhmittyneet versojen päätyihin. Lehdet ovat pyöreän soikeita, teräväkärkisiä ja yleensä 8–31 senttimetriä pitkiä. Niiden alapinta on nukkainen. Lehdet ovat ehytlaitaisia.

Kukinto on rakenteeltaan terttu. Näyttävät kukat ovat 5–6 senttimetriä leveitä, voimakkaan tuoksuvia ja muodoltaan tsygomorfisia. Sekä terä- että verholehtiä on kuusi. Terälehdet ovat yleensä yläpinnaltaan vaalean tai kirkkaan punaisia, alapinnaltaan punaisenkeltaisia. Hedelehdet muodostavat huppumaisen rakenteen kukan keskelle. Emin sikiäin on kuusionteloinen. Kasvin pölyttäjinä toimivat yleensä mehiläiset.

Hedelmä on muodoltaan pyöreä ja 12–25 senttimetriä halkaisijaltaan. Hedelmän kehitys ja kypsyminen kestää 12–18 kuukautta pölytyksestä. Kypsänä hedelmä putoaa puusta usein halkaisten kuoren. Hedelmän kuusilohkoinen malto on vaaleaa, mutta muuttuu hapettuessaan sinivihreäksi. Yhdessä hedelmässä on lukuisia pienehköjä noin 10–15 millimetriä pitkiä siemeniä.

## Levinneisyys ja elinympäristö
Kanuunankuulapuu kasvaa luonnossa Kolumbiassa, Venezuelassa, Guyanassa, Surinamessa, Ranskan Guayanassa, Brasiliassa sekä Ecuadorin ja Perun Amazonin alueen puoleisissa itäosissa. Sitä esiintyy Amazonin sademetsän alueen reunoilla, mutta ei laajan metsäalueen sisäosissa. Laji kasvaa yleensä alankometsien suhteellisen kosteilla alueilla, muttei tulvametsissä.

## Käyttö
Kanuunankuulapuuta käytetään lähinnä koristepuuna trooppisilla ja subtrooppisilla alueilla. Sen hedelmiä on myös käytetty eläinten rehuna, mutta ei yleensä ihmisravinnoksi.

## Lähteet

## Aiheesta muualla
* ITIS: ''Couroupita guianensis'' 
* United States Department of Agriculture (USDA): ''Couroupita guianensis'' 
* Flora of Pakistan: ''Couroupita guianensis'' 
* The Plant List: ''Couroupita guianensis'' 
* Pherobase: Floral volatiles of ''Couroupita guianensis''
Sarviokasirkka

**Sarviokasirkka**, aikaisemmalta nimeltään **tarhaokasirkka**, (*Tetrix tenuicornis*) on okasirkkoihin kuuluva hyönteislaji. Se on luokiteltu Suomen kansallisessa uhanalaisarvioinnissa 2010 erittäin uhanalaiseksi (EN).

Lajin on kuvannut tieteelle suomalainen Johan Reinhold Sahlberg vuonna 1891 Nilsiästä löydetyn yksilön perusteella.

## Koko ja ulkonäkö
Sarviokasirkka muistuttaa erehdyttävästi yleistä nummiokasirkkaa ja lännenokasirkkaa ja lajin tunnistaminen vaatii yksilön varsin tarkkaa tutkimista. Keskeisenä tuntomerkkinä tuntosarvet ovat pidemmät ja ohuemmat kuin okasirkoilla yleensä ja keskimmäiset jaokkeet ovat noin kolme kertaa leveyttään pitemmät. Kuten muillakin okasirkoilla, keskiruumiin selkäpuoli jatkuu lippamaisesti takaruumiin yli ja siinä on voimakas pitkittäissuuntainen harjanne. Takasiivet ovat korkeintaan tynkämäisen etusiiven pituuden verran lippaa lyhyemmät. Lajityypillisiä tuntomerkkejä liittyy myös takimmaisen raajaparin yksityiskohtiin. Ruumiin väri vaihtelee ruskean eri sävyissä ja pituus on 8&ndash;11 mm.

## Levinneisyys
Sarviokasirkka on Euroopassa laajalti tavattava laji, jonka esiintyminen Pohjoismaissa rajoittuu Suomeen. Tanskasta tunnetaan yksi, mahdollisesti väärin määritetty yksilö. Idässä levinneisyys jatkuu Mongoliaan saakka. Suomessa laji on erittäin paikoittainen ja tunnetaan vain muutamalta esiintymispaikalta eteläisen ja keskisen Suomen alueelta. Lajin harvinaisuutta kuvaa se, että viimeisimmät havainnot Suomesta ovat vuosilta 1953, 1979 sekä 2008. Toistaiseksi tuorein havainto on yksittäinen yksilö Paraisilta.

## Elinympäristö ja elintavat
Keski-Euroopassa laji viihtyy usein jokien tuntumassa avoimissa ja kuivissa ympäristöissä, etenkin paikoilla, joilla maaperä on kalkkipitoista. Virossa laji tunnetaan paahteisilta paikoilta ja maatalousympäristöistä. Suomen esiintymispaikoista ei ole kovin kattavasti tietoja. Suomessa laji on arvioitu erittäin uhanalaiseksi ja sen säilymistä uhkaa ennen kaikkea sopivien elinympäristöjen umpeenkasvu.

Muiden okasirkkojen tapaan laji ei ääntele. Ravinnokseen se käyttää sammalia, jäkäliä ja kasveja. Talvehtiminen tapahtuu yleisimmin nymfinä, mutta joissakin määrin myös aikuisena.

## Lähteet

## Aiheesta muualla
* Orthoptera Species File Online
Joulusaaren taistelu

**Joulusaaren taistelu** oli toisessa maailmansodassa Japanin ja liittoutuneiden välinen taistelu Joulusaaresta. Taistelu alkoi 31. maaliskuuta ja päättyi japanilaisten voittoon 1. huhtikuuta 1942. Taistelussa vangittiin 27 liittoutuneiden sotilasta. Taistelu ei aiheuttanut kuolonuhreja, mutta Yhdysvaltain laivaston sukellusvene *[[USS Seawolf (SS-197)|USS Seawolf]]* vahingoitti keisarillisen Japanin laivaston risteilijää *[[Naka (1925)|Nakaa]]*.

Vuonna 1943 japanilaiset evakuoivat saaren väestöä vankileireille ja jättivät ainoastaan 15 sotilasta pitämään saarta hallussaan sodan loppuun saakka. Yhdistyneen kuningaskunnan merivoimien fregatti ''HMS Rother'' valtasi saaren takaisin lokakuussa 1945.

## Katso myös
* Kookossaarten kapina
Villa Erik

**Villa Erik** toimii **entisen Hämeen Luontokeskuksen** tiloissa Tammelassa. Eerikkilä Sport & Outdoor Resort osti kesällä Metsähallitukselta Ruostejärven rannalla sijaitsevan Hämeen Luontokeskuksen kiinteistön, jossa se oli toiminut vuokralaisena vuodesta 2018 lähtien. Samalla Torronsuon ja Liesjärven kansallispuistojen asiakaspalvelu ja retkeilyneuvonta siirtyivät takaisin Metsähallitukselle.

## Sijainti
Villa Erik Lounais-Hämeessä Tammelassa, Letkun kylässä, Ruostejärven virkistysalueella. Autolla Villa Erikille pääsee Helsingin tai Forssan suunnasta Valtatie 2:lta (Helsinki–Pori-tieltä), jolta käännytään opasteiden mukaisesti Ruostejärven virkistysalueelle, ajetaan 1,5 kilometriä ja käännytään vasemmalle pysäköintialueelle. Hämeenlinnan suunnasta tullaan Härkätielle ja Portaan kylän suunnasta tultaessa ajetaan opasteiden mukaan Ruostejärven pysäköintialueelle. Myös bussilla pääsee 1,5 kilometrin päähän Eerikkilän pysäkille.

## Palvelut

Villa Erik on avoinna tilauksesta ryhmille niin yritystapahtumiin kuin perhejuhliin. Kesäisin Villa Erikissä avoinna kesäkahvila.

## Luontokeskuksen tulevaisuus
Tammelassa toimiva Eerikkilän Urheiluopisto ja Metsähallitus solmivat sopimuksen Hämeen luontokeskuksen toiminnan jatkamisesta Eerikkilän Urheiluopiston hallinnoimana. Luontokeskuksen palveluita kehitetään monipuolisemmaksi, tarkoituksena tehdä Hämeen luontokeskuksesta keskeinen paikka, josta matkaajat saavat tietoa alueen luontokohteista ja luontopalveluyrityksistä.

Luontokeskuksen toiminta on lakannut.

## Aiheesta muualla

* Eerikkila.fi
Pöytätennis kesäolympialaisissa 2012 – miesten joukkuepeli

**Pöytätenniksen miesten joukkuepeli** kesäolympialaisissa 2012 alkoi 3. elokuuta ja päättyi 8. elokuuta. Olympiakultaa voitti Kiina.

## Karsinta

## Kokoonpanot

## Turnaus

Ottelujen alkamisajat paikallisia aikoja (UTC+1)
### 1. kierros

### Puolivälierät

### Välierät

### Pronssiottelu

### Loppuottelu

## Mitalistit

## Kuvagalleria

Kuva:2012 Summer Olympics Men's Team Table Tennis Final 5.jpg|Kiinan joukkue.
Kuva:2012 Summer Olympics Men's Team Table Tennis Final 4.jpg|Etelä-Korean joukkue.
Kuva:2012 Summer Olympics Men's Team Table Tennis Final 3.jpg|Saksan joukkue.
Kuva:2012 Summer Olympics Men's Team Table Tennis Final 1.jpg|Finaaliottelu. 


## Aiheesta muualla
* London 2012 - Table Tennis Men´s team 
* Turnaus ITTF:n sivuilla
Emile Jean Marie Henri Joseph Destombes

**Emile Jean Marie Henri Joseph Destombes** (15. elokuuta 1935 Roncq – 28. tammikuuta 2016) oli Kambodžassa toiminut ranskalaissyntyinen roomalaiskatolinen piispa. Hänet vihittiin La Société des Missions Etrangères’n papiksi 21. joulukuuta 1961 ja nimitettiin Phnom-Penhin apostoliseksi koadjuuttorivikaariksi sekä Altavan titulaaripiispaksi 14. huhtikuuta 1997. Piispaksi vihkiminen seurasi 5. lokakuuta. Pääkonsekraattorina toimi Yves-Georges-René Ramousse, jota avustivat Luigi Bressan ja Joseph Banchong Aribarg.

Destombesista tuli 14. huhtikuuta 2001 Phnom-Penhin apostolinen vikaari, jona hän toimi, kunnes jäi eläkkeelle 1. lokakuuta 2010.

## Lähteet
Karjalan rykmentti

**Karjalan rykmentti** oli toinen brittien värväämistä joukko-osastoista, jotka muodostuivat Suomen sisällissodan aikana Neuvosto-Venäjän puolelle paenneista punakaartilaisista. Se taisteli Vienan Karjalassa, bolševikkien rinnalla, Toivo Kuisman johtamaa suomalaisten heimosoturien joukkoa, Kuisman retkikuntaa vastaan, jonka se sai perääntymään. Karjalan rykmentin tunnuslause oli "Karjalan vapauden puolesta".

Toivo Kuisman johtama 250 miehen heimosoturijoukko oli elokuussa 1918 edennyt Vienaan ja piti hallussaan Uhtuaa. Englantilaisten varustama ja kouluttama tuolloin noin 300–400-miehinen Karjalan rykmentti aloitti sotatoimet heimosotureita vastaan surmaamalla tiedustelijoita ja vartiojoukkoja. Pian retkikunnan tilanne heikkeni ja karjalaisten joukko pyrki saartamaan Kuisman joukon.  Jyskyjärvellä karjalaiset surmasivat 28-miehisestä vartiojoukosta 18 ja haavoittivat kahta. Kostamuksen 19-miehisestä vartiosta karjalaiset kaatoivat, neljää paennutta lukuun ottamatta, kaikki. Karjalaiset surmasivat myös haavoittuneita ja vankeja, tosin yksi vangituista heimosotureista päätyi Englantiin saakka. Paikalla olleet englantilaisjoukot onnistuivat saamaan suuren osan paikallisia ihmisiä puolelleen jakamalla elintarvikeapua sekä harjoittamalla propagandaa. Paikalliset opastivat Karjalan rykmentin joukkoja Kuisman vartiostojen kimppuun.

Toivo Kuisman joukkoon liittyi vahvistuksia odotettua vähemmän. Kuisma aloitti perääntymisen syyskuun lopulla ja samoihin aikoihin retkikunnan pääjoukko vetäytyi Vuokkiniemeen, rajan tuntumaan. Karjalan rykmentti saartoi Vuokkiniemen noin 350 miehen voimin ja aloitti hyökkäyksen konekiväärien voimin kylän aukealla kokoontuneita suomalaisjoukkoja vastaan. Suomalaiset avasivat konekivääritulen, minkä jälkeen heimosoturien noin 50-miehinen toinen komppania hyökkäsi Karjalan rykmentin sivustaan ja karkotti sen. Seitsemän karjalaista jäi vangiksi ja mahdollisesti yli 100 sai surmansa. Suomalaiset kärsivät 20 miehen tappiot, ja vetäytyivät rajan yli Suomeen 2. lokakuuta 1918. Kuisman joukko hajotettiin virallisesti lokakuun lopussa Kuopiossa.

Toinen brittien muodostama yksikkö, joka perustui entisten punakaartilaisten värväämiseen, oli Karjalan rykmenttiä suurempi Muurmannin legioona, joka taisteli muun muassa Suomen hallituksen lähettämää Vienan retkikuntaa vastaan Petsamossa ja pohjoisessa Itä-Karjalassa vuonna 1918.

## Lähteet
Lonkkahermo

**Lonkkahermo** eli **iskiashermo** (*nervus ischiadicus*) on ihmisen paksuin hermo. Se muodostuu kahdesta hermorungosta.

Lonkkahermon puristuminen aiheuttaa iskiassärkyä.

## Rakenne
Lonkkahermo muodostuu hermojuurista, jotka lähtevät nikamien L4, L5, S1, S2 ja S3 välistä. Se päättyy jakautumalla säärihermoksi ja yhteiseksi pohjehermoksi.

## Uskonto
Lonkkahermon (hepreaksi *Gid hanasheh*) syöminen on kiellettyä juutalaisuudessa. Koska kiellettyjen osien poistaminen eläimen takapäästä on kallista, eläimen takaosasta valmistettua kosher lihaa on saatavilla vain Israelissa ja muutamassa muussa maassa.

## Lähteet
Blocco Studentesco

**Blocco Studentesco** eli BS on italialainen fasistinen vuonna 2006 perustettu valtakunnallinen poliittinen opiskelijajärjestö. Opiskelijablokki on äärioikeistolaisen CasaPoundin nuorisojärjestö. Järjestön puheenjohtaja on Francesco Polacchi.

## Lähteet

## Aiheesta muualla
* Blocco Studentescon sivut.
Fleshlight

**Fleshlight** on Steve Shubinin suunnittelema ja Interactive Life Forms (ILF) -nimisen yrityksen pääosin heteroseksuaaleille miehille markkinoima masturbaatioväline. Sen nimi on kontaminaatio englannin kielen sanoista **flesh** (liha) ja **flashlight** (taskulamppu). Nimitys johtuu Fleshlightin sisäosan lihamaisesta, siittimen koon mukaan venyvästä materiaalista ja ulkokuoren suurta taskulamppua muistuttavasta muotoilusta. Sisäosia on saatavilla naisen emätintä, peräsuolta ja suuta mallintavina versioina ja kymmenillä erilaisilla sisäpintarakenteilla. Homoseksuaaleille miehille on valmistettu oma Fleshjack-mallistonsa.

Fleshlight on maailman myydyin miesten masturbaatioväline. Eri malleja on myyty maailmanlaajuisesti yli seitsemän miljoonaa kappaletta.

## Lähteet

## Aiheesta muualla
* Fleshlightin kansainvälinen sivusto
Luigi Bressan

**Luigi Bressan** (s. 9. helmikuuta 1940 Sarche) on italialainen roomalaiskatolinen arkkipiispa, joka on luonut myös uran kirkon diplomaattisissa tehtävissä. Hänet vihki papiksi Trenton arkkihiippakuntaan Alessandro Maria Gottardi 28. kesäkuuta 1964. Hänet nimitettiin Severianan titulaariarkkipiispaksi ja apostoliseksi pro-nuntiukseksi Pakistaniin 3. huhtikuuta 1989. Piispaksi konsekroinnin suoritti 18. kesäkuuta Agostino Casaroli, jota avustivat José Tomás Sánchez ja Giovanni Maria Sartori.

Bressan sai 26. heinäkuuta 1993 nimityksen apostoliseksi nuntiukseksi Singaporeen ja Thaimaahan sekä apostoliseksi delegaatiksi Malesiaan, Laosiin ja Myanmariin. 16. heinäkuuta 1994 hän sai lisäksi nimityksen apostoliseksi nuntiukseksi Kambodžaan.

25. maaliskuuta 1999 Bressan nimitettiin Trenton arkkipiispaksi, ja hänet asetettiin tähän virkaan 30. toukokuuta.

## Lähteet
Keskihermo

**Keskihermo**, (*nervus medianus*) on hermo, joka kulkee olkavaltimoa seuraten kyynärvarteen ja sieltä edelleen kämmeneen.

Keskihermo hermottaa esim. monia kyynärvarressa sijaitsevia koukistajalihaksia ja paria peukalon pikkulihasta.

## Lähteet
Scott Koziol

**Scott Koziol** on yhdysvaltalainen basisti. Hän soitti Linkin Park -yhtyeessä bassoa vuosina 1999–2001. Nykyään hänen sijassaan bassoa soittaa Dave Farrell.

Koziol soittaa bassoa yhtyeen ”One Step Closer” -musiikkivideolla. Hän toimi Linkin Parkissa väliaikaisena jäsenenä, ennen kuin Dave Farrell teki paluun yhtyeeseen.

## Lähteet

## Aiheesta muualla
*Scott Koziol – credits allmusic.com 
*Linkin Park Bio imdb.com
The O2 Arena

**The O2 Arena** on Lontoossa sijaitseva monitoimihalli. Hallissa pelattiin kesäolympialaisten 2012 koripallon pudotuspelit. Olympialaisten aikana areena tunnettiin nimellä *North Greenwich Arena*. The O2 Arenalla on järjestetty myös UFC -tapahtumia.

## Katso myös
* O2 Arena (Praha)

## Lähteet

## Aiheesta muualla

* Viralliset sivut 
* Tietoa areenasta kesäolympialaisten 2012 sivuilla
Mannerheimin patsas (Seinäjoki)

**Mannerheimin patsas** sijaitsee Seinäjoella Kirkkokadun ja Koulukadun kulmauksessa, Seinäjoen lyseon vieressä. Lauri Leppäsen veistämä patsas paljastettiin ensimmäisenä marsalkka Mannerheimin patsaana Suomessa 4. kesäkuuta 1955. Patsas pystytettiin ensin Seinäjoen Keskustorille ja siirrettiin nykyiselle paikalleen vuonna 1973. Mannerheimin puiston uudistuksessa 2014 veistos sai korkeamman jalustan ja pääsi hieman lähemmäs kadunreunaa (kuvassa patsas on vielä aiemmalla paikallaan).

Patsas on pystytetty sen muistoksi, että Suomen sisällissodan aikana Mannerheim piti päämajaansa paikkakunnista pisimpään Seinäjoella. 

## Katso myös
*Marsalkka Mannerheimille myönnetyt kunnianosoitukset

## Lähteet
Monkey Business

**Monkey Business** tarkoittaa seuraavia asioita:

* *[[Neljä nolattua neroa (elokuva)|Neljä nolattua neroa]]* (*Monkey Business*), yhdysvaltalainen elokuva vuodelta 1931
* *[[Rakas, minä nuorrun]]* (*Monkey Business*), yhdysvaltalainen elokuva vuodelta 1952
* *[[Monkey Business (vuoden 1998 elokuva)|Monkey Business]]*, yhdysvaltalainen elokuva vuodelta 1998
* Monkey Business, tšekkiläinen funkyhtye
* *[[Monkey Business (albumi)|Monkey Business]]*, The Black Eyed Peasin albumi
* ”Monkey Business”, Skid Row’n kappale.
Jyväskylän Seudun Palloseura (jääpallo)

**Jyväskylän Seudun Palloseura (JPS)** on jyväskyläläinen jääpalloseura. Seuran edustusjoukkue pelaa Suomen korkeimmalla sarjatasolla Bandyliigassa. Joukkue pelaa kotiottelunsa Viitaniemen tekojääradalla.

## Historia

Seura on perustettu vuonna 1962, ja jääpallotoiminta aloitettiin vuonna 1964. Seura jatkaa jääpallossa Jyväskylän Palloilijoiden (JyP) perinteitä . 

Ensimmäistä kertaa JPS pelasi korkeimmalla sarjatasolla kaudella 1981–1982. JPS on pelannut yhtäjaksoisesti korkeimmalla sarjatasolla kaudesta 1993-1994.

JPS voitti 10. marraskuuta 2013 ensimmäisen tittelinsä Varkaudessa pelatussa Suomen Cup -turnauksessa, jossa se voitti finaalissa Mikkelin Kampparit 6–1.

JPS voitti seurahistoriansa ensimmäisen Suomen mestaruuden kaudella 2018–2019.

JPS:n toinen Suomen mestaruus tuli keväällä 2025. Kevään 2025 loppuottelu oli ensimmäinen JPS:n isännöimä Bandyliigan loppuottelu.

Seuran kolmas Suomen mestaruus tuli keväällä 2026.

Naisten jääpallon Suomen mestaruuden JPS on voittanut vuosina 1985, 1989, 1990, 1991 ja 1992. 

## Lähteet

## Aiheesta muualla
*Virallinen sivusto
*JPS:n tilastoja (UrheiluSuomi.com)
Jyväskylän Seudun Palloseura (jalkapallo)

**Jyväskylän Seudun Palloseuran jalkapallojaosto** on osa vuonna 1962 perustettua jää- ja jalkapalloseura Jyväskylän Seudun Palloseuraa. JPS:n edustusjoukkue pelaa kaudella 2026 Suomen viidenneksi korkeimmalla sarjatasolla Miesten Kolmosessa, jonne se putosi kahden Kakkosessa vietetyn kauden jälkeen. JPS pelaa kotiottelunsa Jyväskylässä Viitaniemen kentällä.

## Lähteet
Racha (elokuva)

**Racha** tai **Rachcha** () on vuonna 2012 ilmestynyt telugunkielinen elokuva, jonka on ohjannut Sampath Nandi. Pääosia esittävät Ram Charan ja Tamanna Bhatia. Elokuvan on tuottanut R. B. Choudary ja tuontantoyhtiö Mega Super Good Films.

Elokuva sai ensi-iltansa 5. huhtikuuta 2012. Sitä näytettiin joissakin teattereissa yli kolme kuukautta, joiden aikana se oli Andhra Pradeshin neljänneksi tuottavin elokuva. Elokuva julkaistiin DVD-formaatissa 18. heinäkuuta 2012.

## Rooleissa

## Musiikki
Elokuvan soundtrack julkaistiin 11. maaliskuuta 2012 Hyderabadissa. Sen on säveltänyt Mani Sharma. Kappale ”Vaana Vaana” on uudempi versio Ram Charanin isän Chiranjeevin vuoden 1991 elokuvassa *[[Gang Leader]]* käytetystä kappaleesta.

# 
# 
# 
# 
# 

## Lähteet

## Aiheesta muualla
*
SuperEnalotto

**SuperEnalotto** on Italiassa 3. joulukuuta 1997 lähtien pelattu lotto. Arvonta järjestetään tiistaisin, torstaisin ja lauantaisin klo 20:00 paikallista aikaa. Jättipotit ovat maailman suurimmat, ja todennäköisyydet voittaa ovat maailman pienimmät.

## Lähteet

## Aiheesta muualla
* SuperEnaloton viralliset sivut
Luettelo New York Knicksissä pelanneista koripalloilijoista

Tämä on **luettelo New York Knicksissä pelanneista koripalloilijoista**.

### A
*Carmelo Anthony
*Trevor Ariza

### B
*James Bailey
*Vin Baker
*Andrea Bargnani
*Dick Barnett
*Walt Bellamy
*Mike Bibby
*Chauncey Billups
*Bob Boozer
*Vince Boryla
*Bill Bradley

### C
*Marcus Camby
*Rick Carlisle
*Bill Cartwright
*Tyson Chandler
*Gene Conley
*Jamal Crawford
*Pat Cummings

### D
*Antonio Davis
*Baron Davis
*Dave DeBusschere
*Chris Dudley

### E
*Patrick Ewing

### F
*Raymond Felton
*Landry Fields
*Walt Frazier
*Channing Frye

### G
*Harry Gallatin
*Danilo Gallinari
*Dick Garmaker
*Richie Guerin

### H
*Tim Hardaway (nuorempi)
*Spencer Haywood
*Gerald Henderson
*Guillermo Hernangómez
*Allan Houston
*Mel Hutchins

### J
*Mark Jackson
*Phil Jackson
*Jared Jeffries

### K
*Enes Kanter
*Jason Kidd
*Bernard King
*Mindaugas Kuzminskas

### L
*Maciej Lampe
*David Lee
*Jeremy Lin
*Luc Longley
*Jerry Lucas
*Ray Lumpp

### M
*Stephon Marbury
*Anthony Mason
*Bob McAdoo
*Tracy McGrady
*Dick McGuire
*Dean Meminger
*Joe Meriweather
*Earl Monroe
*Timofei Mozgov
*Dikembe Mutombo

### N
*Willie Naulls
*Steve Novak
*Frank Ntilikina

### O
*Charles Oakley
*Lamar Odom

### P
*Bobby Portis
*Kristaps Porziņģis
*Pablo Prigioni

### R
*Willis Reed
*Glen Rice
*Quentin Richardson
*Nate Robinson
*Sergio Rodríguez
*Malik Rose
*Campy Russell

### S
*Ken Sears
*Iman Shumpert
*J. R. Smith
*Latrell Sprewell
*Dave Stallworth
*John Starks
*Amar'e Stoudemire
*Michael Sweetney

### T
*Kurt Thomas
*Trent Tucker
*Ronny Turiaf
*Mirsad Türkcan
*Jeremy Tyler

### V
*Keith Van Horn

### W
*Darrell Walker
*Rasheed Wallace
*Charlie Ward
*Clarence Weatherspoon
*Gerald Wilkins
*Mike Woodson
*Metta World Peace

## Lähteet
* New York Knicks players Basketball-Reference.com
Kurkumiini

**Kurkumiini** on maustekurkuman (*Curcuma longa*) juurista uutettava kurkuminoidi, jota käytetään elintarvikkeissa väriaineena. Kurkumiinin E-koodi on E&nbsp;100. 

Kurkumiinin uuttamisessa saa käyttää ainoastaan seuraavia liuottimia: etyyliasetaatti, asetoni, hiilidioksidi, dikloorimetaani, n-butanoli, metanoli, etanoli, heksaani, 2-propanoli.

Kurkumiinin kemiallinen kaava on C21H20O6, moolimassa 368,38&nbsp;g/mol ja CAS-numero 458-37-7. Yhdiste kuuluu kurkuminoidien aineryhmään, johon kuuluu myös demetoksikurkumiini C20H18O5 ja bisdemetoksikurkumiini C19H16O4.

Kurkumiini esiintyy enolimuodossa orgaanisissa liuottimissa ja ketomuodossa vedessä.

## Lääketieteelliset vaikutukset
Kurkuma on keskeinen osa mm. Ayurveda-uskomuslääkintää ja perinteistä kiinalaista lääkintää.

Maustekurkumasta ja kurkumiinista on lukuisia kliinisiä tutkimuksia eri ihmisten sairauksista ja vaivoista, mutta ei ole löytynyt yhtäkään korkealaatuista todistetta terveyseduista. 

Ei ole tieteellisiä todisteita siitä, että kurkumiini vähentäisi inflammaatiota (2020). On heikkoja todisteita siitä, että kurkumauute voi lievittää polven nivelrikon oireita, ja lievittää kipua ja lihasvammoja liikunnasta. On laadukkaita todisteita siitä, että kurkuma aiheuttaa allergiaa.

Systemaattisen katsauksen (2021) mukaan kurkumiinilla näyttäisi olevan diabetesta ehkäiseviä vaikutuksia ja eräitä muita etuja. Esimerkiksi kurkumiinin on todettu eräässä tutkimuksessa säännöllisesti nautittuna estävän diabeteksen puhkeamisen.

Bharat Aggarwal, aiempi Teksasin yliopiston syöpätutkija, oli julkaissut 29 artikkelia, jotka vedettiin takaisin tutkimuspetosten vuoksi. Hän oli tutkinut yrttien ja mausteiden, etenkin kurkumiinin, vaikutuksia syöpää vastaan.  

### Haitat
Vuonna 2017 raportoitiin kaksi vakavaa tapausta kurkumasta tai kurkumiinista: yksi vakava allerginen reaktio ja yksi kuolema.

## Lähteet

## Aiheesta muualla

* Coloria.net: Kurkuma, kurkumiini
* Liber Herbarum II: Luettelo kurkumiinia sisältävistä kasveista
* Phytochemicals.info: Curcumin 
* PubChem: Curcumin 
* Human Metabolome Database: Curcumin 
* Food Component Database (FooDB): Curcumin 
* Kyoto Encyclopedia of Genes and Genomes (KEGG): Curcumin 
* ChemBlink: Curcumin 
* Caymanchem: Curcumin 
* Dr. Duke's Phytochemical and Ethnobotanical Databases: Curcumin 
* An Overview of Curcumin in Neurological Disorders Indian J Pharm Sci. 2010 Mar-Apr; 72(2): 149–154.
* Bristol University School of Chemistry, Molecule of the Month: Curcumin 
* The Comparative Toxicogenomics Database (CTD): Curcumin
Stefanos Hirvonen

**Stefanos Hirvonen** (s. 26. joulukuuta 1961)  on 
suomalainen kitaristi joka aloitti kitaransoiton vuonna 1975.
Hirvonen on vaikuttanut seuraavissa yhtyeissä:

* 1994 Blues Affection
* 1997 Battalia ja Blues Affection
* 1999 Blues Affection
* 2000 Annamari Pölhö & Ballo della Battalia 
* 2005 Cat Lee & Co -kvartetti
*2014 Katri Somerjoki Katharsis 

Hirvonen osallistui ''Talent''-ohjelmaan vuonna 2011.

Nykyään Hirvonen tekee duokeikkoja Katri Somerjoen kanssa. Keikoilla Katri
ja Stefanos esittävät tekemäänsä folkmusiikkia.
.

## Lähteet
Vinny Testaverde

**Vincent Frank "Vinny" Testaverde** (s. 13. marraskuuta 1963 Brooklyn, New York) on yhdysvaltalainen entinen amerikkalaisen jalkapallon pelaaja, pelipaikaltaan pelinrakentaja. Ammattilaisurallaan Testaverde edusti seitsemää eri seuraa, ja hänet valittiin kahdesti NFL:n tähdistöotteluun Pro Bowliin.

Testaverde oli NFL:n varaustilaisuuden ensimmäinen varaus vuodelta 1987. 

## Ura
Miamin yliopiston joukkueessa yliopistojalkapalloa pelannut Testaverde voitti viimeisellä yliopistokaudellaan parhaalle yliopistopelaajalle jaettavan Heisman Trophyn. Tampa Bay Buccaneers varasi hänet seuraavan kevään varaustilaisuuden ykkösenä.

Testaverde pelasi 21 kautta kestäneellä urallaan yhteensä seitsemässä eri NFL-seurassa. Hän lopetti uransa Carolina Panthersin riveissä vasta 44-vuotiaana, jolloin hän oli NFL-historian toiseksi vanhin ottelun aloittanut pelinrakentaja.

## Lähteet
Kuulapuut

**Kuulapuut** (*Couroupita*) on kukkivien kasvien suku huppukukkakasvien heimossa. Kaikki suvun kolme lajia ovat Väli- ja Etelä-Amerikan trooppisten sademetsäalueiden puita.

## Kuvaus

Kuulapuut ovat trooppisen sademetsän latvuskerroksen puita. Puiden lehdet ovat soikeita, ehytlaitaisia ja sijaitsevat versojen päädyissä 7–40 ryhmissä säteittäin. Kukinnot kasvavat yleensä rungossa, joskus myös suurissa vanhoissa oksissa. Kukinnot ovat terttuja. Kukat ovat tsygomorfisia, ja niissä on 6 terälehteä ja 6 verholehteä. Hedelmä on pyöreä ja kovakuorinen marja. Se on kypsyessään aukeamaton, mutta kuori saattaa haljeta hedelmän pudotessa kypsänä maahan. Hedelmässä on lukuisia yleensä 10–15 millimetriä pitkiä siemeniä. Hedelmän sisäosa muodostuu kuudesta lohkosta.

## Levinneisyys

Kuulapuut kasvavat luonnonvaraisena Väli-Amerikasta El Salvadorista Etelä-Amerikkaan Amazonin alueelle. Ne ovat alankojen trooppisten sademetsien puita.

## Lajit

Kuulapuita tunnetaan kolme yleisesti hyväksyttyä lajia.

**[[kanuunankuulapuu|Couroupita guianensis]]* – kanuunankuulapuu
**[[Couroupita nicaraguarensis]]*
**[[Couroupita subsessilis]]*

## Lähteet

### Viitteet

## Aiheesta muualla
* ITIS: Couroupita 
* United States Department of Agriculture (USDA): Couroupita 
* Flora of Pakistan: Couroupita
Darcy LaPier

**Darcy Lynn LaPier** (s. 9. heinäkuuta 1965) on yhdysvaltalainen näyttelijä ja malli. Hän on ollut vaikutusvaltaisten miesten kanssa naimisissa. Ensimmäinen heistä oli Hawaiian Tropic -aurinkovoideyhtiön perustaja Ron Rice, jonka kanssa LaPier oli naimisissa vuosina 1991–1993. Heillä on yhteinen lapsi nimeltä Sterling (s. 1990). Helmikuussa 1994 LaPier meni näyttelijä Jean-Claude Van Dammen kanssa naimisiin Bangkokissa. Hän erosi Van Dammesta marraskuussa 1997 ja meni naimisiin vuonna 1999 Herblife-yhtiön perustajan Mark R. Hughesin kanssa, joka kuoli yllättäen heti seuraavana vuonna.

LaPier osallistui teini-ikäisenä kauneuskilpailuihin, kuten Miss Hawaiian Tropic, jossa hän tapasi tulevan aviomiehensä Ron Ricen.

Näyttelijänä LaPier teki uransa aikana lähinnä pieniä rooleja elokuvissa, kuten *[[Double Trouble (vuoden 1992 elokuva)|Double Trouble]]*, *[[Street Fighter (elokuva)|Street Fighter]]* ja *[[Operation Delta Force 3: Clear Target]]*.

## Lähteet
2012: Olympiaseikkailu

**2012: Olympiaseikkailu** () on BBC:n tuottama brittiläinen pseudodokumenttisarja, joka kertoo Lontoon vuoden 2012 olympialaisten järjestäjistä. Sarjan on ohjannut ja käsikirjoittanut John Morton ja siinä näyttelivät muun muassa Hugh Bonneville, Jessica Hynes ja Amelia Bullmore.

## Jaksot
### 1. tuotantokausi

### 2. tuotantokausi

## Aiheesta muualla
* Virallinen sivusto 
* 
* Sarja Ylen sivuilla
Stearidonihappo

**Stearidonihappo** (SDA, 18:4n-3) on tyydyttymätön omega-3-rasvahappo. Yhdistettä biosyntetisoidaan alfalinoleenihaposta delta-6-desaturaasi-entsyymin avulla. Yhdistettä esiintyy hampunsiementen öljyssä, mustaherukansiementen öljyssä, peltorusojuurensiementen öljyssä, piiankielensiementen öljyssä sekä Spirulina-syanobakteereissa.

## Lähteet

## Aiheesta muualla
* Stearidonic acid 
*Human Metabolome Database: Stearidonic acid 
*Kyoto Encyclopedia of Genes and Genomes (KEGG): Stearidonic acid
Yhdysvaltain naisten maahockeymaajoukkue

**Yhdysvaltain naisten maahockeymaajoukkue** edustaa Yhdysvaltoja naisten maahockeyn maaotteluissa. Yhdysvaltain paras saavutus on olympialaisten pronssimitali vuodelta 1984. Kansainvälisen lajiliiton rankingissa Yhdysvallat on sijalla viisitoista (kesäkuu 2020). Yhdysvaltain naisten maajoukkueen ensimmäisen kansainvälinen turnaus oli Naisten maahockeyliiton (IFWHA) turnaus vuonna 1975 Skotlannissa.

Yhdysvallat ei osallistunut naisten maahockeyn ensimmäiseen olympiaturnaukseen vuonna 1980, koska valtio boikotoi kisoja. Vuoden 1984 kisoihin Yhdysvallat sai osallistua kisaisäntänä, joissa Yhdysvallat voitti pronssia. Yhdysvallat osallistui myös vuoden 1988 turnaukseen, ollen sen viimeinen. Vuoden 1992 kisoihin Yhdysvallat ei selvinnyt, mutta oli mukana vuonna 1996, jälleen kisaisäntänä. Yhdysvallat oli turnauksen viides. Yhdysvallat ei selvinnyt myöskään vuosien 2000 ja 2004 kisoihin. Vuonna 2000 Yhdysvallat hävisi ratkaisevan karsintaottelun Kiinalle 2–0, vuonna 2004 Etelä-Korealle 4–0. Vuoden 2008 turnaukseen Yhdysvallat pääsi voitettuaan karsintalohkonsa. Itse kisoissa Yhdysvallat jäi kahdeksaksi. Pan-Amerikan kisojen voiton myötä Yhdysvallat pääsi vuoden 2012 olympiaturnaukseen. Olympiturnauksessa Yhdysvallat jäi kuitenkin viimeiseksi. Yhdysvallat onnistui voittamaan alkulohkossaan vain Argentiinan. Rio de Janeirossa 2016 Yhdysvallat sijoittui alkulohkossaan toiseksi. Puolivälierissä se hävisi Saksalle sijoittuen lopullisessa rankingissa viidenneksi..

Maahockeyn maailmanmestaruuskilpailuissa Yhdysvallat on pelannut yhdeksän kertaa, sijoittuen parhaimmillaan kolmanneksi vuonna 1994. Yhdysvallat osallistui kaikkiin MM-kilpailuihin vuosina 1983–2006, mutta jäi ulos vuoden 2010 kisoista hävittyään ratkaisevan karsintaottelun Etelä-Korealle.

Pan-Amerikan kisoissa naisten maahockey on ollut vuodesta 1987. Yhdysvallat on ollut mitaleilla kaikissa yhdeksässä turnauksessa. Kultaa se on saavuttanut 2011 ja 2015, hopeaa 1987, 1995, 1999, 2003 ja 2007 sekä pronssia 1991 ja 2019. Yhdysvaltojen mestaruusvuodet ovat ainoat, jolloin Argentiina ei ole voittanut turnausta. Vuosina 1991 ja 2019 Argentiinan ja Yhdysvaltojen väliin hopealle tuli Kanada. Viisi kertaa järjestetyssä Pan-Amerikan cupissa Yhdysvallat on neljästi hävinnyt loppuottelun Argentiinalle, ja saavuttanut lisäksi kerran pronssia.

## Lähteet
Linja 1 (Budapestin metro)

**Budapestin metron linja 1** (virallisesti **Millenniumi Földalatti Vasút**, myös **M1**) on vuonna 1896 avattu Budapestin metron vanhin linja. Se on maailman toiseksi vanhin maanalainen rautatie Lontoon metron Metropolitan Linen jälkeen. Vuonna 2002 linja lisättiin Unescon maailmanperintökohteiden luetteloon.

## Asemat
Linja koostuu 11 asemasta, jotka ovat kaikki maanalaisia. Deák Ferenc térin asemalta on vaihtoyhteys metrolinjoille 2 ja 3.
* Mexikói út
* Széchenyi fürdő
* Hősök tere
* Bajza utca
* Kodály körönd
* Vörösmarty utca
* Oktogon
* Opera
* Bajcsy-Zsilinszky út
* Deák Ferenc tér 
* Vörösmarty tér

## Lähteet
Pop-Tarts

**Pop-Tarts** on kokoelma Kelloggin valmistamia suorakulmaisia esikypsennettyjä leivänpaahdinleivonnaisia. Pop-Tartseissa on sokerinen täyte kahdella ohuella leivonnaiskuorella. Jotkut vaihtoehdoista ovat glaseerattuja. Vaikka niitä myydään esikypsennettyinä, ne on suunniteltu lämmitettäviksi paahtimessa tai mikroaaltouunissa. Pop-Tartsit eivät tarvitse kylmää säilytystilaa pysyäkseen syömiskelpoisina. Pop-Tarts sekä esiteltiin että otettiin myyntiin vuonna 1964.

Pop-Tartsit ovat Kelloggin suosituin brändi Yhdysvalloissa. Niitä myydään lähinnä vain Yhdysvalloissa, mutta myös Kanadasta, Suomesta, Ruotsista, Isosta-Britanniasta ja Irlannista löytyy niitä myyviä myymälöitä. Pop-Tartseja myytiin myös Australiassa vuoteen 2005 asti, jolloin niiden myyminen siellä kuitenkin lopetettiin.

Pop-Tartsit muistuttavat ulkonäöltään Toaster Strudelseja, mutta ne ovat ohuempia eivätkä vaadi jääkaappisäilytystä.

## Makuvaihtoehdot

Pop-Tartseja on 29 eri makuvaihtoehtoa.

### Kuorrutetut

* Apple Strudel
* Blueberry
* Blueberry Muffin
* Brown Sugar Cinnamon
* Cherry
* Chocolate Chip
* Chocolate Chip Cookie Dough
* Chocolate Fudge
* Cinnamon Roll
* Wild Berry
* Wild Watermelon
* Cookies & Creme
* Gingerbread
* Hot Fudge Sundae
* Raspberry
* S'mores
* Strawberry
* Strawberry Milkshake
* Vanilla Milkshake
* Ice Cream Sandwich
* Wild Grape
* Rainbow Cookie Sandwich
* Salt Water Taffy
* Wildlicious Wild Strawberry

### Kuorrutteettomat

* Strawberry
* Brown Sugar Cinnamon
* Wild Berry
* Apple
* Blueberry

### Mini Crispit
* Frosted Chocolate
* Frosted Strawberry

### Pop-Tarts Splitzit

* Chocolate Vanilla
* Strawberry Blueberry
* Chocolate Strawberry
* Maple Brown Sugar
* Strawberry Lemonade
* Baby Bits

### Rajoitettu erä

* Dulce De Leche (2008–)
* Guava Mango (2008–)
* Chocolate Banana Split (2009–)
* Orange Cream (2009–)
* Choc-o-Lantern Frosted Chocolate Fudge (Halloween 2010–)
* Pumpkin Pie (Kiitospäivä 2010–)
* Gingerbread (Joka joulu)
* Wild Berry Bloom (Pääsiäinen 2011–)
* Cherry Turnover (Kesä 2011–)
* Confetti Cake (Kesä 2011–)

### Printed Fun

* Knock Knock Jokes Wild Berry
* Barbie Sparkleberry
* Barbie Wildberry
* Hot Wheels Cinna-Match Brown Sugar Cinnamon
* American Idol Blue Raspberry
* Indiana Jones Brown Sugar Cinnamon
* NFL Frosted Brown Sugar Cinnamon
* Pictionary
* Nix Family Laffy Taffy Flavors
* Nascar Brown Sugar Cinnamon
* Brown Sugar Cinnamon
* Chocolate Fudge
* Wild Berry
* Cherry Berry Rick Pip
* Whole Grain
* Pokemon Cherry

### Vaihtoehdot Isossa-Britanniassa

* Chocotastic
* Strawberry Sensation
* Cherry
* Choco-vaahtokarkki (Identtinen Amerikan S'Moresille)

### Lakkautetut

* Dutch Apple
* Frosted Concord Grape
* Chocolate Vanilla Creme
* Pancake Syrup Blueberry (Saksalainen)
* French Toast
* Wild Tropical Blast
* Frosted Caramel Chocolate
* Frosted Double Berry
* Mint Chocolate Chip
* Low Fat Frosted Chocolate Fudge
* Disney Princess Jewelberry
* Hello Kitty Meowberry
* Vanilla
* Wild Magic Burst
* Unfrosted Cherry
* Apple Cinnamon
* Strawberry Cheese Danish
* Chocolate Graham Cracker
* Wild Bubble-Berrry
* Peanut Butter & Jelly (Greippi)

## Katso myös

* Toaster Strudel

## Lähteet
H. G. Paloheimo (yritys)

**H. G. Paloheimo Oy** on suomalainen sijoitusyhtiö. Sen juuret ulottuvat vuoteen 1889, jolloin nuori pappi H. G. Paloheimo osti Santamäen tilan Lopen Launosen kylästä. 

Yrityksellä oli useita laitoksia, kuten Santamäen tiilitehdas, kauppapuutarhoja, mylly, Riihimäen asemaravintola, Kormun ja Santamäen tilat Lopella sekä Mattilan tila Riihimäellä.

Sen tytäryhtiöitä ovat olleet:
*Riihimäen Saha
*Riihimäen salaojaputkitehdas 
*höyry- ja kaasuturbiinivoimalaitos Riihimäellä
*Saidanlahden saha
*Riihimäen-Lopen Rautatie Oy
*Lundia Oy
*Polttoturve Oy

Perustaja H. G. Paloheimo oli mukana myös perustettaessa Kajaanin ja Rauman puunjalostusteollisuuksia ja Riihimäen lasiteollisuutta.

Yhtiö on edelleen perheyhtiö. Nykyisin yhtiö keskittyy sijoitus- ja kiinteistöliiketoimintaan. H. G. Paloheimo Oy:n pääkonttori on Riihimäellä.

## Lähteet

## Kirjallisuutta
*Keskisarja, Teemu: *Afäärifennomaanit. Paloheimo-veljekset suurliikemiehinä ja yhteiskunnallisina vaikuttajina.* WSOY 2006. .
*Yrjänä, Jouni: *Paloheimo. Neljän sukupolven monialayritys.* WSOY 2007. .

## Aiheesta muualla
*Pörssitieto: H. G. Paloheimo Oy.
Janos Uotila

**Janos Uotila** (s. 1976 Espoo) on golfin pituuslyönti- ja trick shot -ammattilainen. Uotila on saavuttanut lukuisia Suomen mestaruuksia, Euroopan kiertueen voiton, Skotlannin mestaruuden ja MM-kilpailujen 12. sijan, joka on kaikkien aikojen paras suomalaissijoitus pituuslyönnin MM-kilpailuissa. Hän on pelannut golfia neljävuotiaasta asti ja löi jo 12-vuotiaana 274 metriä Hartolan golfkentällä. 

Uotilan aikaisempiin urheilulajeihin kuuluu muun muassa uinti, jossa hän kilpaili noin kymmenen vuotta. Jalkapallossa hän oli mukana voittamassa Dana Cup -turnausta. Baseballissa hän voitti Suomen mestaruuden ja edusti Suomea maajoukkueessa kolme vuotta. Lisäksi hän on harrastanut kamppailulajeista muun muassa nyrkkeilyä, thainyrkkeilyä sekä vapaapainia. Uotilan long drive -kilpailuennätys on 416 metriä. Muita ennätyksiä ovat golfpallon lähtönopeus 211 mailia, polviltaan lyönti 320 metriä, yhden käden lyönti 275 metriä ja löylykauhamailalla 276 metriä. Uotila hän on kolmen lapsen isä, monialayrittäjä ja hän pyörittää Loft gym -kuntosalia.
Mexikói útin metroasema

**Mexikói út** on Budapestin metron linjan 1 pohjoinen pääteasema Zuglón alueella Pestin puolella Unkarin pääkaupungissa Budapestissa. Asema on avattu vuonna 1973, jolloin linjan 1 laajennus Kaupunginpuiston suunnasta valmistui.

## Lähteet